title: "Eefeu (Plaantenker)"
text: "Eefeu (Hedera), es en Plaantenker fan di Familie Ar\u0101lienplaanten (Ar\u0101liaceae). \u00d6n Euroopa wukset fuaral (Hedera helix), di iinfachi Eefeu.\n\nEe\u0111er't Uurterbok skel em Efoi skriif.\n\nBiskriiwing\n\nVegetatiif \nEefeu-Arten sen altert green Klaterplaanten of ja wuksi aur di \u00d6\u00f6rt hen (\u00d6\u00f6rtdeeker).\n\nHat jeft aur 400 Slacher fan Eefeu, hur fuaral di Foremen fan di Bleeren forskelig sen.\n\nStofi iin \u00f6n di Eefeu \nEefeu es aur dit Saponiin (v.\u00a0a. Hederin) geftig. Wan em diar t\u00f6 fuul fan it, fair em wiit Skit en skel h\u00f6m aaft uk aurtd\u00f6 (fuaral Jungen). Fan Eefeu sen uk al Mensken duarblewen. Aurdat di Fr\u00fccht man ek gur smak, uur di ek olter aaft eten, en diarom uur diar uk ek aaft jen kraank fan.\n\nTauin en Sp\u00f6\u00f6lin me Eefeubleeren\nAur dit Saponiin iin \u00f6n di Bleeren ken em diar uk aur di Maaten gur me taui en renski. Dit Saponiin es dit Natmerel.\nWan em Klua\u0111ern taui wel, da kum iinfach 10 bit 15 Bleeren iin \u00f6n en H\u00f6\u00f6s, des uur techtknet en kumt me iin \u00f6n di Tauimaskiin.\nUk \u00f6n di K\u00f6ken ken em diarme sp\u00f6\u00f6li, diarfuar uur di Bleeren iin \u00f6n w\u0101rem Weeter liar, en wan em dit ofg\u00f6\u00f6ten heer, da es dit Sp\u00f6\u00f6lmeren.\n\nJir \u00fcs diar helpt en bet \u00d6tji of \u00d6tji-Esens, wan dit muar Kraft haa skel.\n\nGuart\nAraliaceae"